**CONCUSRUL JUDEȚEAN „POEZIA MINȚII”**

**Ediția I, decembrie 2018**

**Nivelul al II-lea**

**Clasa a VI-a**

* Toate subiectele sunt obligatorii.
* Timpul de lucru este de 50 de minute.

**Subiectul I (24 de puncte)**

**Citește cu atenție textul de mai jos și rezolvă cerințele:**

*VACANȚA DE IARNĂ. Cei doi băieți stau la taifas, lungiți pe covorașul din fața sobei de teracotă. Sparg cu vătraiul[[1]](#footnote-2) nuci* ***aurite*** *și azvârlă leneș cojile pe ușița deschisă. Pe masă, abandonate, figurile de șah fraternizează[[2]](#footnote-3) împăcate de ultima remiză. În odaie e clad, iar la ferestrele orbite aproape de înserare se cern fulgi foșnitori. Ceas de tihnă, de elanuri zvâcnind generos în micile inimi, ceas de spovedanie.*

* *Nu știu cum sunt alții, glăsuiește emoționată gazda, dar pentru mine prietenia însemnează în primul rând* ***generozitate****, dăruire, nu drămuire[[3]](#footnote-4). Am un prieten? Ei bine, simt așa, un imbold, care* ***mă*** *înaripează, care mă face să-i ofer totul...(...) Să-ți dau un exemplu concret. Sunt prieten cu Vintilă, nu-l știi? Băiatul tutungiului[[4]](#footnote-5) din colț. Ei bine, crede-mă, să am un tort cât munții Himalaya, i-aș da lui Everestul...Dacă, uite, cojile astea de nuci ar fi mingi de fotbal, i-aș spune: „Ia, Vintilă, câte vrei!”(...) Spovedania e brusc curmată de țârâitul soneriei. Băiatul iese în vestibul și se uită cercetător prin ochiul de la ușă. Apoi se întoarce indispus, pe vârful picioarelor.*
* *E Vintilă. Du-te și spune-i că nu sunt acasă. A venit să-i dau patinele mele...*
* *Păi, nu i le-ai promis? întreabă nedumerit musafirul.*

(Mircea Sîntimbreanu, *Dărnicie*)

1. **Limba română**
2. Desparte în silabe cuvintele: *covorașul, tihnă, spovedania.*  3 puncte
3. Transcrie din prima replică a gazdei două cuvinte cu hiat și unul cu diftong. 3 puncte
4. Scrie câte un antonim pentru cuvintele subliniate în text: *prietenia, iese, indispus.* 3 puncte
5. Scrie trei derivate obținute de la cuvântul de bază *cald.* 3 puncte
6. Menționează valoarea morfologică a cuvintelor scrise cu caractere îngroșate în textul de mai sus: *aurite,* *generozitate, mă*. 3 puncte
7. Precizează modul și timpul verbelor subliniate din următoarele enunțuri:

*Du-te și spune-i că nu sunt acasă. A venit să-i dau patinele mele…* 3 puncte

1. **Înțelegerea textului**
2. Numește două moduri de expunere prezente în textul citat. 3 puncte
3. Prezintă în 3-5 rânduri semnificația secvenței  *prietenia însemnează în primul rând generozitate, dăruire, nu drămuire.* 3 puncte

**Subiectul al II-lea (20 de puncte)**

Redactează un text de 12-15 rânduri în care să oferi o continuare fragmentului citat din creația *Dărnicie* de Mircea Sîntimbreanu.

În compunerea ta vei avea în vedere:

* continuarea întâmplării, respectând succesiunea logică a evenimentelor;
* utilizarea a cel puțin două moduri de expunere diferite;
* prezentarea unui conținut adecvat cerinței;
* încadrarea în limita de spațiu indicată.

**Pentru redactarea întregii lucrări se acordă 6 puncte** ( unitatea și coerența compoziției- 1 p.; registrul de comunicare, stilul și vocabularului adecvate conținutului- 2 p.; ortografia și punctuația- 2 p.; așezarea corectă a textului în pagină și lizibilitatea- 1 p.)

**MULT SUCCES!!!**

1. vătrai- unealtă mecanică în formă de cârlig lung sau de lopățică, cu coadă, cu care se scoate sau se scormonește jarul din sobe, din cuptoare [↑](#footnote-ref-2)
2. a fraterniza- a manifesta sentimente frățești față de cineva; a intra în strânsă prietenie cu cineva [↑](#footnote-ref-3)
3. Drămuire- măsurare, cântărire, împărțire cu precizie a unor lucruri [↑](#footnote-ref-4)
4. Tutungiu- bărbat care vinde tutun, țigări [↑](#footnote-ref-5)